Samfylkingin bætir við sig á Akranesi en fylgi Sjálfstæðisflokks hrynur Sveinn Kristinsson er oddviti Samfylkingar á Akranesi . Fréttablaðið og Stöð 2 gerðu í gær skoðanakönnun um fylgi flokkanna í sveitarstjórn á Akranesi . Hringt var í 600 íbúa og svöruðu 59,5% . Samkvæmt könnuninni vinnur Samfylkingin verulegt fylgi miðað við kosningarnar 2006 , fengi nú 40,1% og fjóra menn í bæjarstjórn í stað tveggja nú . Þá vinna Vinstri grænir mann , mælast nú með 22,7% fylgi og fengju 2 menn í bæjarstjórn . Fylgi Sjálfstæðisflokksins minnkar hins vegar mikið frá síðustu kosningum , mælist nú 25,5% , og er meirihlutinn kolfallinn í bæjarstjórn samkvæmt könnuninni því flokkurinn fengi nú 2 bæjarfulltrúa . Við síðustu kosningar fékk Sjálfstæðiflokkur fjóra fulltrúa og þann fimmta þegar fulltrúi Frjálslynda flokksins gekk til liðs við flokkinn á kjörtímabilinu . Samkvæmt könnuninni nú fengi Framsóknarflokkurinn 11,8% fylgi , svipað og síðast og einn mann kjörinn . Samkvæmt þessu gæti Samfylking myndað meirihluta með hvaða flokki sem hún kysi .